|  |  |  |
| --- | --- | --- |
| ΝΕΟ-ΕΘΝΟΣΗΜΟ-ΓΙΑ-ΔΕΛΤΙΟ |  | **ΑΝΑΡΤΗΤΕΑ ΣΤΗΝ ΙΣΤΟΣΕΛΙΔΑ ΤΗΣ ΠΕΡΙΦΕΡΕΙΑΣ ΑΜΘ ΚΑΙ ΣΤΟ ΚΗΜΔΗΣ** |
| **ΕΛΛΗΝΙΚΗ ΔΗΜΟΚΡΑΤΙΑ****ΠΕΡΙΦΕΡΕΙΑ ΑΝΑΤΟΛΙΚΗΣ ΜΑΚΕΔΟΝΙΑΣ ΚΑΙ ΘΡΑΚΗΣ****ΓΕΝΙΚΗ ΔΙΕΥΘΥΝΣΗ ΑΓΡΟΤΙΚΗΣ ΟΙΚΟΝΟΜΙΑΣ ΚΑΙ ΚΤΗΝΙΑΤΡΙΚΗΣ** |  | **Κομοτηνή , 21-05-2025** **Αριθ. Πρωτ. : ΔΑΟΠ/169431/4776****ΑΔΑΜ: 25PROC016864137** |
| **ΔΝΣΗ ΑΓΡΟΤΙΚΗΣ ΟΙΚΟΝΟΜΙΑΣ**ΤΑΧ. Δ/ΝΣΗ : Δημοκρατίας 1, ΚομοτηνήTAX.ΚΩΔΙΚΑΣ : 69100 Πληροφορίες : Ν.Κολάτσος, Ι.ΑμαξόπουλοςΤηλ :2531350439, -443 Fax : 2531350483e-mail : dao@pamth.gov.gr | **ΠΡΟΣ** | **Γεωπονικό Πανεπιστήμιο Αθηνών****Ειδικός Λογαριασμός Κονδυλίων Έρευνας****Εργαστήριο Γεωργίας****Ιερά Οδός 75, Τ.Κ. 11855**ΑΦΜ 090042767/ Δ.Ο.Υ Α’ ΑθηνώνMail: kpapastathis@aua.gr / bilalis@aua.gr Τηλ: 210 529-4919 /-4494Κινητό: 6944315073 |
| **ΘΕΜΑ:** | **ΠΡΟΣΚΛΗΣΗ Εκδήλωσης Ενδιαφέροντος για την ανάθεση της υπηρεσίας** **«Μελέτη εκτίμησης του περιβαλλοντικού αποτυπώματος σε καλλιέργειες αραβοσίτου»,** **εκτιμώμενου προϋπολογισμού 14.880,00 Ευρώ περιλαμβανομένου του ΦΠΑ 24%, με τη διαδικασία της απευθείας ανάθεσης.** |

**Ο ΠΕΡΙΦΕΡΕΙΑΡΧΗΣ**

**ΑΝΑΤΟΛΙΚΗΣ ΜΑΚΕΔΟΝΙΑΣ ΚΑΙ ΘΡΑΚΗΣ**

Έχοντας υπόψη:

1. Το ν.3852/2010 «Νέα Αρχιτεκτονική της Αυτοδιοίκησης και της Αποκεντρωμένης διοίκησης – Πρόγραμμα Καλλικράτης» (ΦΕΚ 87Α΄/07.06.2010), όπως τροποποιήθηκε και ισχύει και ιδίως το άρθρο 186, παρ.ΙΙ.Δ.19.
2. Το Π.Δ. 144/2010 «Οργανισμός της Περιφέρειας Ανατολικής Μακεδονίας και Θράκης» (ΦΕΚ 237Α΄/ 27.12.2010), όπως τροποποιήθηκε και ισχύει.
3. Την υπ΄ αριθμ. οικ.19539/263/25-1-2024 (ΑΔΑ ΨΡΖ7ΛΒ-Α6Ω), (ΦΕΚ 486/Β/25-1-2024), απόφαση του Περιφερειάρχη Ανατολικής Μακεδονίας Θράκης «Μεταβίβαση άσκησης αρμοδιοτήτων στους Αντιπεριφερειάρχες της Περιφέρειας Ανατολικής Μακεδονίας και Θράκης» σημείο ΣΤ.
4. Την υπ΄ αριθμ.ΔΔ.οικ.1327/30.3.2016 απόφαση του Περιφερειάρχη Ανατολικής Μακεδονίας Θράκης «Παροχή εξουσιοδότησης υπογραφής εγγράφων, αποφάσεων και άλλων πράξεων «ΜΕ ΕΝΤΟΛΗ ΠΕΡΙΦΕΡΕΙΑΡΧΗ» στους προϊσταμένους Γενικών Διευθύνσεων, Διευθύνσεων, Τμημάτων και Γραφείων της Περιφέρειας Ανατολικής Μακεδονίας Θράκης (ΦΕΚ 1026/Β΄/13-4-2016) όπως τροποποιήθηκε και ισχύει
5. Το Ν.3861/2010 (ΦΕΚ112/τ.Α’/2010) «Ενίσχυση της διαφάνειας με την υποχρεωτική ανάρτηση νόμων και πράξεων των κυβερνητικών, διοικητικών και αυτοδιοικητικών οργάνων στο διαδίκτυο «Πρόγραμμα Διαύγεια» και άλλες διατάξεις», όπως τροποποιήθηκε και ισχύει.
6. Την αριθ. 57654/22-05-2017 (ΦΕΚ1781/τ.Β’/2017) Απόφαση του Υπουργού Οικονομίας και Ανάπτυξης «Ρύθμιση ειδικότερων θεμάτων λειτουργίας και διαχείρισης του κεντρικού Ηλεκτρονικού Μητρώου Δημοσίων Συμβάσεων (ΚΗΜΔΗΣ) του Υπουργείου Οικονομίας και Ανάπτυξης», όπως τροποποιήθηκε και ισχύει.
7. Το Ν.4412/2016 (ΦΕΚ147/τ.Α’/2016) «Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ΕΕ και 2014/25/ΕΕ)» όπως τροποποιήθηκε και ισχύει και ειδικότερα τα άρθρα 118, 120 παράγραφος 3.
8. Το Ν.4623/2019 (ΦΕΚ134/τ.Α’/2019) «Ρυθμίσεις του Υπουργείου Εσωτερικών, διατάξεις για την ψηφιακή διακυβέρνηση, συνταξιοδοτικές ρυθμίσεις και άλλα επείγοντα ζητήματα» και ειδικότερα το άρθρο 5 παρ. 19.
9. Τον νόμο 4782/2021 ΦΕΚ 36/Α/9-3-2021 Εκσυγχρονισμός, απλοποίηση και αναμόρφωση του ρυθμιστικού πλαισίου των δημοσίων συμβάσεων, ειδικότερες ρυθμίσεις προμηθειών στους τομείς της άμυνας και της ασφάλειας και άλλες διατάξεις για την ανάπτυξη, τις υποδομές και την υγεία ΜΕΡΟΣ Α΄, ΚΕΦ . Α΄ 31) ως «απευθείας ανάθεση» νοείται η διαδικασία ανάθεσης σύμβασης με ή χωρίς εκ των προτέρων δημοσιότητα κατά περίπτωση, σύμφωνα με την παρ. 3 των άρθρων 120 και 330, στο πλαίσιο της οποίας οι αναθέτουσες αρχές/αναθέτοντες φορείς αναθέτουν σύμβαση στον οικονομικό φορέα της επιλογής τους, κατόπιν έρευνας αγοράς, σύμφωνα με όσα ορίζονται στα άρθρα 118 και 328.
10. Την αρ. 64233/08.06.2021 (Β΄2453/ 09.06.2021) Κοινή Απόφαση των Υπουργών Ανάπτυξης και Επενδύσεων και Ψηφιακής Διακυβέρνησης με θέμα «Ρυθμίσεις τεχνικών ζητημάτων που αφορούν την ανάθεση των Δημοσίων Συμβάσεων Προμηθειών και Υπηρεσιών με χρήση των επιμέρους εργαλείων και διαδικασιών του Εθνικού Συστήματος Ηλεκτρονικών Δημοσίων Συμβάσεων (ΕΣΗΔΗΣ)»
11. Την αρ. 63446/2021 Κ.Υ.Α. (B’ 2338/02.06.2020) «Καθορισμός Εθνικού Μορφότυπου ηλεκτρονικού τιμολογίου στο πλαίσιο των Δημοσίων Συμβάσεων».
12. Την αρ. Κ.Υ.Α. οικ. 98979 ΕΞ2021 (B’ 3766/13.08.2021) «Ηλεκτρονική Τιμολόγηση στο πλαίσιο των Δημόσιων Συμβάσεων δυνάμει του ν. 4601/2019» (Α΄44), όπως ισχύει με την 46901ΕΞ2024 (Β’2120).
13. Την αρ. Κ.Υ.Α. 52445 ΕΞ 2023 (B’ 2385/12.04.2023) «Υποχρέωση υποβολής ηλεκτρονικών τιμολογίων από τους οικονομικούς φορείς»
14. Την υπ’ αριθμ. 23/πρ.5/26-3-2025 (ΑΔΑ [Ψ9Α67ΛΒ-ΜΒΣ](https://diavgeia.gov.gr/decision/view/%CE%A89%CE%9167%CE%9B%CE%92-%CE%9C%CE%92%CE%A3)) απόφαση του Περιφερειακού Συμβουλίου με θέμα *«Έγκριση της 1ης Τροποποίησης του Ετήσιου Προγράμματος Δράσης ΠΑΜΘ 2025».*
15. Την υπ’ αριθμ Δ.Ο. 1743/22-4-2025 **Απόφαση Ανάληψης Υποχρέωσης με Α/Α 1475** (ΑΔΑ 9ΩΘΞ7ΛΒ-ΗΕΛ\_ ΑΔΑΜ 25REQ016742889) της Δνσης Οικονομικού της ΠΑΜΘ.
16. Την ανάγκη της Περιφέρειας ΑΜΘ για την υλοποίηση της μελέτη εκτίμησης του περιβαλλοντικού αποτυπώματος της καλλιέργειας αραβοσίτου στην Περιφέρεια ΑΜΘ, ιδίως δε του ισοζυγίου του άνθρακα, ως βασικό εργαλείο για την αναγνώριση και εφαρμογή διαχειριστικών πρακτικών που συμβάλλουν στη μείωση των επιπτώσεων της κλιματικής αλλαγής της καλλιέργειας η οποία αναμένεται να συμβάλλει στη λήψη κατάλληλων περιφερειακών ή εθνικών πολιτικών.

**Σας προσκαλεί**

**Για την υποβολή Οικονομικής Προσφοράς για την υλοποίηση του έργου** **«Μελέτη εκτίμησης του περιβαλλοντικού αποτυπώματος σε καλλιέργειες αραβοσίτου»** **με CPV: 79930000-2 – «Ειδικές υπηρεσίες μελετών» εκτιμώμενου προϋπολογισμού 14.880,00 Ευρώ περιλαμβανομένου του ΦΠΑ 24%, ήτοι 12.000,00€ ΧΩΡΙΣ ΦΠΑ , 2.880,00 € (ΦΠΑ 24%), με καταληκτική προθεσμία υποβολής προσφοράς: 04/06/2025 και ώρα 14.00 σύμφωνα με τις προϋποθέσεις και του όρους της παρούσας.**

## ΣΚΟΠΙΜΟΤΗΤΑ -ΑΝΤΙΚΕΙΜΕΝΟ -ΜΕΘΟΔΟΛΟΓΙΑ ΤΟΥ ΕΡΓΟΥ

Η κλιματική κρίση είναι ένα φαινόμενο που γίνεται ολοένα εντονότερο. Οι εκπομπές αερίων του θερμοκηπίου είναι, ίσως, η μεγαλύτερη απειλή που εντείνει το συγκεκριμένο πρόβλημα. Το διοξείδιο του άνθρακα (CO2) αποτελεί το αέριο που παράγεται με τη μεγαλύτερη συχνότητα. Για το λόγο αυτό και χάριν συντομίας τα αέρια του θερμοκηπίου ορίζονται ως ισοδύναμα διοξειδίου του άνθρακα (CO2eq), ενώ ως αποτύπωμα άνθρακα ορίζεται το σύνολο των εκπομπών αερίων του θερμοκηπίου που προκαλούνται, εκφρασμένο ως ισοδύναμο διοξειδίου του άνθρακα.

Ένας από τους στόχους της Ευρωπαϊκής Πράσινης Συμφωνίας (European Green Deal) είναι η σταδιακή μείωση του αποτυπώματος του άνθρακα και η κλιματική ουδετερότητα της Ευρώπης έως το 2050. Η Πράσινη Συμφωνία περιλαμβάνει αρκετές στρατηγικές και σχέδια δράσεις που εξυπηρετούν το στόχο αυτό, όπως η στρατηγική «Από το αγρόκτημα στο πιάτο», η «Στρατηγική για τη Βιοποικιλότητα» και το σχέδιο δράσης για την κυκλική οικονομία. Η συμβολή της γεωργίας στην αύξηση της αποθήκευσης άνθρακα και στη μείωση των εκπομπών προωθείται μέσω καλλιεργητικών πρακτικών που στοχεύουν στη δέσμευση άνθρακα στο έδαφος, μέσω της μείωσης των εισροών, μέσω της ορθολογικής διαχείρισης του νερού ακόμη και μέσω της διαχείρισης των μεταφορών των τελικών προϊόντων.

Οι τρόποι που φαίνεται να αποδίδουν περισσότερο στη μείωση του αποτυπώματος του άνθρακα αφορούν κυρίως στις καλλιεργητικές πρακτικές και στις χρησιμοποιούμενες εισροές. Η μείωση στη χρήση των μηχανημάτων, οδηγεί στη μείωση χρήσης καυσίμων και τελικά στη μείωση των εκπομπών αερίων του θερμοκηπίου. Η μειωμένη κατεργασία του εδάφους ευνοεί τη δέσμευση του άνθρακα. Όσον αφορά στη λίπανση η χρήση λιπασμάτων νέου τύπου (που περιέχουν παρεμποδιστές), τα οποία πραγματοποιούν σταδιακή αποδέσμευση του αζώτου στο έδαφος και κατ’ επέκταση μείωση των απωλειών αζώτου, οδηγεί στην μείωση εκπομπών αερίων του θερμοκηπίου στην ατμόσφαιρα.

Η μείωση του αποτυπώματος άνθρακα μπορεί να υπολογίζεται με τη χρήση εξειδικευμένων λογισμικών κι εξαρτάται τόσο από τα χαρακτηριστικά του αγροτεμαχίου όσο και από τις καλλιεργητικές πρακτικές που εφαρμόζονται και ιδίως εκείνες που σχετίζονται με την ένταση της εδαφικής κατεργασίας, την λίπανση και στην άρδευση καθώς επίσης και τη μείωση της χρήσης καυσίμου (πετρελαίου) για τις γεωργικές εργασίες. Ακόμα, η ένταξη της χλωρής λίπανσης και η χρήση ανανεώσιμων πηγών ενέργειας, αποτελούν ενδεικτικές επιλογές για την επίτευξη του ζητούμενου περιβαλλοντικού αποτελέσματος.

Οι γεωργικές πρακτικές διαφέρουν μεταξύ των καλλιεργειών, γεγονός που οδηγεί στην ανάγκη για εξατομίκευσης της βελτίωσης των καλλιεργητικών πρακτικών για καθεμία ξεχωριστά καλλιέργεια.

Βασικές επιδιώξεις της Περιφέρειας ΑΜΘ με την εκπόνηση της μελέτης περιβαλλοντικού αποτυπώματος και ιδίως αποτυπώματος άνθρακα στις καλλιέργειες αραβοσίτου είναι:

1. **Ανταπόκριση στις Ευρωπαϊκές και Εθνικές Περιβαλλοντικές Πολιτικές**.
Η Ευρωπαϊκή Πράσινη Συμφωνία (European Green Deal) και οι στρατηγικές «Από το αγρόκτημα στο πιάτο» και «Βιοποικιλότητα 2030» επιβάλλουν τη σταδιακή μείωση του περιβαλλοντικού αποτυπώματος της αγροτικής παραγωγής, θέτοντας συγκεκριμένους στόχους για τη μείωση των εκπομπών αερίων του θερμοκηπίου. Η μελέτη θα επιτρέψει στην Περιφέρεια να χαρτογραφήσει την υφιστάμενη κατάσταση και να προσδιορίσει τα περιθώρια βελτίωσης.
2. **Προώθηση Βιώσιμων Πρακτικών Καλλιέργειας**Η ακριβής αποτύπωση του ανθρακικού αποτυπώματος στις καλλιέργειες αραβοσίτου θα αναδείξει κρίσιμα σημεία στο σύστημα παραγωγής (π.χ. χρήση λιπασμάτων, άρδευση, κατανάλωση ενέργειας) που επιβαρύνουν το περιβάλλον. Έτσι, θα διαμορφωθούν προτάσεις για την εφαρμογή βελτιωμένων και φιλικών προς το περιβάλλον γεωργικών πρακτικών. Η εφαρμογή των οποίων από τους αγρότες της περιοχής είναι δυνατόν να τύχουν ενισχύσεων από το Στρατηγικό Σχέδιο ΚΑΠ 23-27.
3. **Οικονομικά Οφέλη και Ανταγωνιστικότητα των Παραγωγών**
Η μείωση του περιβαλλοντικού αποτυπώματος μπορεί να οδηγήσει σε μείωση του κόστους παραγωγής (μέσω εξοικονόμησης πόρων) και σε καλύτερη πρόσβαση σε χρηματοδοτικά εργαλεία, επιδοτήσεις και αγορές που απαιτούν περιβαλλοντικές πιστοποιήσεις (π.χ. carbon neutral).
4. **Σχεδιασμός Τοπικών Πολιτικών Προσαρμογής στην Κλιματική Αλλαγή**
Η μελέτη θα προσφέρει πολύτιμα δεδομένα για την εκπόνηση τοπικών σχεδίων δράσης για την προσαρμογή της γεωργίας στις επιπτώσεις της κλιματικής αλλαγής, αλλά και για την ενίσχυση της ανθεκτικότητας των καλλιεργειών αραβοσίτου σε ακραία καιρικά φαινόμενα.
5. **Ενίσχυση της Επιστημονικής Τεκμηρίωσης και της Δημόσιας Εικόνας της Περιφέρειας**
Μέσω της ανάδειξης της περιβαλλοντικής επίδοσης του πρωτογενούς τομέα, η Περιφέρεια θα ενισχύσει το προφίλ της ως πρότυπο βιώσιμης γεωργίας, προβάλλοντας τις καλές πρακτικές και επιδιώκοντας τη συνεργασία με επιστημονικά ιδρύματα, ερευνητικά κέντρα και περιβαλλοντικούς φορείς.

**Το έργο θα υλοποιηθεί από επιστημονική ερευνητική ομάδα η οποία θα αποτελείται από τουλάχιστον τρείς (3) εξειδικευμένους επιστήμονες** καθηγητές, ερευνητές, συνεργάτες του εργαστηρίου Γεωργίας ή/και άλλων εργαστηρίων του Γεωπονικού Πανεπιστήμιου Αθηνών με τεκμηριωμένη επαγγελματική εμπειρία σε αντίστοιχες έρευνες **τα στοιχεία των οποίων** **θα αναφέρονται αναλυτικά στην προσφορά ενώ θα συνυποβληθούν σύντομα βιογραφικά από τα οποία θα προκύπτει η τεκμηριωμένη επαγγελματική εμπειρία σε αντίστοιχες έρευνες.**

**Στην ομάδα θα συμμετέχουν ο Dr. h. c. Δημήτριος Μπιλάλης, Καθηγητής και Διευθυντής Εργαστηρίου Γεωργίας ΓΠΑ και η Dr. Ιωάννα Κακαμπούκη, Επίκουρη Καθηγήτρια ΓΠΑ.**

**Επιστημονικά Υπεύθυνος θα είναι Dr. h. c. Δημήτριος Μπιλάλης, ο οποίος θα ορίσει ειδικότερα τα υπόλοιπα μέλη της ερευνητικής ομάδας, θα συντονίσει και θα διεκπεραιώσει τις εργασίες της.**

Η συγκεκριμένη μελέτη θα προτείνει κατόπιν έρευνας τις κατάλληλες πρακτικές για την καλλιέργεια του αραβοσίτου στην Περιφέρεια ΑΜΘ και τα επιστημονικά της δεδομένα θα χρησιμεύσουν για την διαμόρφωση προτάσεων πολιτικής σε περιφερειακό επίπεδο. Η εφαρμογή των κατάλληλων πρακτικών από τους αγρότες της περιοχής είναι δυνατόν να τύχουν ενισχύσεων από το Στρατηγικό Σχέδιο ΚΑΠ 23-27.

Για τις ανάγκες της μελέτης :

- θα πραγματοποιηθούν επισκέψεις στους αγρούς που θα επιλεχθούν για το έργο.

- Επιπρόσθετα θα διαμοιραστούν ερωτηματολόγια στους παραγωγούς με σκοπό τη λήψη των απαραίτητων στοιχείων που θα οδηγήσουν στον υπολογισμό του αποτυπώματος.

-Στη συνέχεια, η επιστημονική ομάδα θα αναλύσει τα παραπάνω στοιχεία, ενώ με τη χρήση κατάλληλης εφαρμογής θα γίνει ο προσδιορισμός των εκπομπών αερίων του θερμοκηπίου.

-Τα τελικά αποτελέσματα του έργου θα περιλαμβάνουν τεκμηρίωση με τις προτεινόμενες επιστημονικές παρεμβάσεις (τελικό παραδοτέο)

**Η μεθοδολογική προσέγγιση** της μελέτης πρέπει να περιλαμβάνει κατ’ ελάχιστον τα ακόλουθα στάδια:

1. **Ορισμός ορίων του συστήματος (System Boundaries):** Προσδιορίζονται τα όρια της μελέτης από την εγκατάσταση της καλλιέργειας έως και τη συγκομιδή του προϊόντος, περιλαμβάνοντας όλες τις άμεσες και έμμεσες εκπομπές που σχετίζονται με τις καλλιεργητικές εργασίες, τις εισροές (λιπάσματα, καύσιμα, φυτοπροστατευτικά προϊόντα) και τις αρδευτικές ανάγκες.
2. **Επιλογή μονάδας αναφοράς (Functional Unit):**  ήτοι το 1 στρέμμα καλλιέργειας και ο 1 τόνος παραγόμενου προϊόντος, προκειμένου να διασφαλιστεί η δυνατότητα σύγκρισης και αξιολόγησης εναλλακτικών σεναρίων.
3. **Συλλογή και καταγραφή πρωτογενών και δευτερογενών δεδομένων σχετικά με εισροές μέσω κατάλληλα δομημένων ερωτηματολογίων που θα διαμοιραστούν σε καλλιεργητές αραβοσίτου ή και γεωπόνους της ΠΑΜΘ.** Ειδικότερα θα πρέπει να συλλεχθούν προς ανάλυση δεδομένα για:

-Τις ποσότητες και τύπους λιπασμάτων, φυτοφαρμάκων και καυσίμων που χρησιμοποιούνται.

-Την κατανάλωση αρδευτικού νερού και ενέργειας.

-Τις χρήσεις γεωργικών μηχανημάτων και μεταφορικά δεδομένα.

1. **Υπολογισμός εκπομπών αερίων του θερμοκηπίου (CO₂, CH₄, N₂O).**

Οι εκπομπές διοξειδίου του άνθρακα (CO₂), μεθανίου (CH₄) και υποξειδίου του αζώτου (N₂O) κλπ πρέπει να μετατραπούν σε ισοδύναμο CO₂ (CO₂-eq), με χρήση συντελεστών εκπομπής (emission factors) από διεθνώς αναγνωρισμένες βάσεις δεδομένων (π.χ.IPCC, DEFRA, ecoinvent).

1. **Ανάλυση και παρουσίαση αποτελεσμάτων, συνολικά και ανά δραστηριότητα.**

Τα αποτελέσματα να αποτυπωθούν

Α) Συνολικά, ανά μονάδα αναφοράς.

Β) Ανά δραστηριότητα (λίπανση, άρδευση, καύσιμα κ.λπ.).

με τη χρήση γραφημάτων (π.χ. διαγράμματα ράβδων και πίτας) για την ανάδειξη των σημαντικότερων πηγών εκπομπών.

1. **Διαμόρφωση κοστολογημένων μέτρων διαχείρισης και περιορισμού των εκπομπών.**

Με βάση την ανάλυση των δεδομένων, πρέπει να προταθούν βελτιωτικές πρακτικές, όπως ενδεικτικά:

-Ορθολογικότερη χρήση λιπασμάτων.

-Βελτίωση της ενεργειακής απόδοσης των αρδευτικών συστημάτων.

-Ανάπτυξη στρατηγικής για βιώσιμη διαχείριση γεωργικών υπολειμμάτων.

**Προτάσεις-Μέτρα Διαχείρισης**

Τα προτεινόμενα μέτρα διαχείρισης, που μπορεί να αφορούν αγροτικές δεσμεύσεις / πρακτικές ή άλλες παρεμβάσεις, πρέπει να συμφωνούν με τα οριζόμενα στην Κοινοτική και Εθνική Νομοθεσία αλλά και τις κατευθύνσεις που έχει το Στρατηγικό Σχέδιο ΚΑΠ 2023-2027.

Οι προτάσεις που θα οδηγούν σε τήρηση δεσμεύσεων - υποχρεωτικού ή εθελοντικού χαρακτήρα - από τους αγρότες, θα περιλαμβάνουν χρηματοοικονομική ανάλυση με **ετησια** πρόβλεψη για το κόστος εφαρμογής τους - πρόσθετες δαπάνες, απώλεια εισοδήματος, κόστος συναλλαγής (συμβουλευτικές υπηρεσίες) καθώς το κόστος εφαρμογής δύναται να καλυφθεί από παρεμβάσεις του ΣΣΚΑΠ.

**θα περιλαμβάνουν τα παρακάτω στοιχεία:**

-**Χωροθέτηση του μέτρου** στην περιοχή μελέτης ή/και σε τυχόν περιφερειακές ζώνες. Χωρική απεικόνιση.

-**Στόχος του μέτρου και διασύνδεσή του** με τους στόχους περιορισμού του αποτυπώματος άνθρακα της καλλιέργειας αραβοσίτου.

-**Αναλυτική περιγραφή** και χωροθέτηση των αγροτικών δεσμεύσεων και πρακτικών που αφορά η εφαρμογή του. Αναλυτικά θα περιγράφονται το στάδιο (-α) καλλιεργητικού κύκλου ή/και κύκλου ζωής, με όσο το δυνατόν μεγαλύτερη χρονική ακρίβεια. Επίσης, αναφέρεται τυχόν ειδικός εξοπλισμός (είδος, ποσότητα) που απαιτείται για την εφαρμογή του προτεινόμενου μέτρου. Σε περίπτωση που το μέτρο αφορά διαχείριση εισροών, θα προσδιορίζεται ο τύπος τους, οι δραστικές ουσίες, η ποσότητα, ο χρόνος και ο τρόπος εφαρμογής. Θα περιγράφεται ο Βαθμός απόκλισης του προτεινόμενου μέτρου από τις υφιστάμενες γεωργικές πρακτικές και θα γίνεται προσδιορισμός αναγκών κατάρτισης των αγροτών που θα εφαρμόσουν το μέτρο.

-**Εκτίμηση κόστους του μέτρου**. Θα γίνεται Υπολογισμός και τεκμηρίωση του πρόσθετου κόστους, της απώλειας εισοδήματος και του κόστους συναλλαγής (συμβουλευτικές υπηρεσίες), των υπηρεσιών κατάρτισης και άλλου είδους υπηρεσιών που προτείνονται (πχ συνεργασίας, δικτύωσης) ή συνεπάγεται η εφαρμογή του μέτρου για τον αγρότη.

-**Παρακολούθηση εφαρμογής των προτεινόμενων μέτρων**. Θα προταθεί από τον ανάδοχο μεθοδολογία παρακολούθησης της εφαρμογής του μέτρου, με αναφορά σε:

* -δείκτες εκροών ή/και αποτελέσματος ή/και επιπτώσεων
* -μεθοδολογία μέτρησης δεικτών, μονάδες, πηγές δεδομένων, χωρικό επίπεδο μέτρησης δείκτη, σύστημα συγκέντρωσης στοιχείων, τιμές βάσης, τιμές στόχου.
* -τρόπους ελέγχου εφαρμογής.

Ο Ανάδοχος θα υποβάλει εντός 30 ημερών από την υπογραφή της Σύμβασης τεχνική έκθεση όπου θα περιγράφεται και θα τεκμηριώνεται επιστημονικά η μεθοδολογική προσέγγιση που θα ακολουθήσει συνοδευόμενη από αναλυτικό χρονοδιάγραμμα ενεργειών.

Ο Αναδοχος με την ολοκλήρωση της μελέτης θα την υποβάλει στην Περιφέρεια ΑΜΘ σε έντυπη και ηλεκτρονική μορφή υπο μορφή τελικού παραδοτέου όπου θα περιλαμβάνονται αναλυτικά και θα τεκμηριώνονται επιστημονικά όλα τα ευρήματα, οι διαπιστώσεις και οι προτάσεις του για τα κατάλληλα μέτρα διαχείρισης και περιορισμού των εκπομπών.

Σε όλη τη διάρκεια του έργου η επιστημονική ομάδα θα βρίσκεται σε συνεχή επικοινωνία και θα συνεργάζεται με τα αρμόδια όργανα της αναθέτουσας αρχής για την παρακολούθηση της σύμβασης και ιδίως την Διεύθυνση Αγροτικής Οικονομίας της Περιφέρειας ΑΜΘ και θα καταβάλει τη μέγιστη δυνατή προσπάθεια σύμφωνα με τους κανόνες της τέχνης και της επιστήμης που υπηρετεί ώστε με την υλοποίηση της μελέτης να διαμορφωθεί ένα αξιόπιστο εργαλείο παρακολούθησης του περιβαλλοντικού αποτυπώματος του πρωτογενούς τομέα στην Περιφέρεια ΑΜΘ το οποίο θα μπορεί να αξιοποιηθεί για:

* την ένταξη σε χρηματοδοτικά προγράμματα
* την υποστήριξη τοπικών παραγωγών αραβοσίτου σε δράσεις βιώσιμης γεωργίας και
* τη γενικότερη βελτίωση της περιβαλλοντικής επίδοσης της Περιφέρειας.

## 2.ΔΙΑΡΚΕΙΑ ΤΟΥ ΕΡΓΟΥ

**Η υλοποίηση του φυσικού αντικειμένου και η παράδοση της μελέτης από τον ανάδοχο στα αρμόδια όργανα της αναθέτουσας αρχής θα πρέπει να έχει ολοκληρωθεί μέχρι τις 30/11/2025. Δια της υποβολής προσφοράς τεκμαίρεται ότι συμφωνεί ρητά ότι ΔΕΝ θα υπάρχει Δυνατότητα τροποποίησης φυσικού και οικονομικού αντικειμένου ή/και χρονικής επέκτασης της διάρκειας αυτής.**

Αν οι υπηρεσίες παρασχεθούν από υπαιτιότητα του αναδόχου μετά τη λήξη της διάρκειας της σύμβασης, και μέχρι λήξης του χρόνου της παράτασης που χορηγήθηκε δύναται να επιβληθούν εις βάρος του ποινικές ρήτρες με αιτιολογημένη απόφαση της αναθέτουσας αρχής, σύμφωνα με το άρθρο 218 του ν. 4412/2016.

## 3. ΠΑΡΑ∆ΟΤΕΑ ΕΡΓΟΥ – ΠΑΡΑΚΟΛΟΥΘΗΣΗ-ΠΑΡΑΛΑΒΗ

Ο Ανάδοχος θα υποβάλει εντός του 1ου μήνα από την υπογραφή της Σύμβασης τεχνική έκθεση όπου θα περιγράφεται και θα τεκμηριώνεται επιστημονικά η μεθοδολογική προσέγγιση που θα ακολουθήσει συνοδευόμενη από αναλυτικό χρονοδιάγραμμα ενεργειών.

Ο Αναδοχος με την ολοκλήρωση της μελέτης θα την υποβάλει στην Περιφέρεια ΑΜΘ σε έντυπη και ηλεκτρονική μορφή (εις διπλούν) **υπο μορφή ενός ενιαίου τελικού νομίμως υπογεγραμμένου παραδοτέου** όπου θα περιλαμβάνονται αναλυτικά και θα τεκμηριώνονται επιστημονικά όλα τα ευρήματα, οι διαπιστώσεις και οι προτάσεις του για τα κατάλληλα μέτρα διαχείρισης και περιορισμού των εκπομπών.

Η **παρακολούθηση** της εκτέλεσης της σύμβασης διενεργείται σύμφωνα με τις διατάξεις της παρ. 1 του άρθρου 216 του Ν.4412/2016 και η **παραλαβή του αντικείμενου** της, σύμφωνα με τις διατάξεις του άρθρου 219 και του εδ. δ της παρ. 11 του άρθρου 221 του Ν.4412/2016.

Σε περίπτωση οριστικής απόρριψης ολόκληρου ή μέρους των παρεχόμενων υπηρεσιών ή /και παραδοτέων, θα ισχύουν οι διατάξεις του άρθρου 220 του Ν.4412/2016.

## 4.ΠΡΟΫΠΟΛΟΓΙΣΜΟΣ -ΧΡΗΜΑΤΟΔΟΤΗΣΗ– ΤΡΟΠΟΣ ΠΛΗΡΩΜΗΣ

Ο **προϋπολογισμός** του έργου με CPV: 79930000-2 – «Ειδικές υπηρεσίες μελετών» **ανέρχεται στο ύψος των** 14.880,00 € περιλαμβανομένου του ΦΠΑ 24%, ήτοι 12.000,00€ ΧΩΡΙΣ ΦΠΑ , 2.880,00 € (ΦΠΑ 24%),

Η δαπάνη χρηματοδοτείται από το ετήσιο πρόγραμμα δράσης της Περιφέρειας Ανατολικής Μακεδονίας και Θράκης όπου έχει ενταχθεί το έργο με την υπ’αριθμ. 23/πρ.5/26-3-2025 (ΑΔΑ Ψ9Α67ΛΒ-ΜΒΣ) απόφαση του Περιφερειακού Συμβουλίου με θέμα «Έγκριση της 1ης Τροποποίησης του Ετήσιου Προγράμματος Δράσης ΠΑΜΘ 2025» και φέρει Κωδικό: 250002016. Ο **Ειδικός Φορέας /** **ΚΑΕ είναι 00.071.9769.0002** – (ΚΑΠ Επενδύσεις Περιφέρεια ΑΜΘ 20%-5357-052990-291) σύμφωνα με την υπ’ αριθμ Δ.Ο. 1743/22-4-2025 Απόφαση Ανάληψης Υποχρέωσης με Α/Α 1475 (ΑΔΑ 9ΩΘΞ7ΛΒ-ΗΕΛ\_ ΑΔΑΜ 25REQ016742889) της Δνσης Οικονομικού της ΠΑΜΘ.

**Η πληρωμή και η εξόφληση του αναδόχου θα γίνει με την ολοκλήρωση του φυσικού αντικειμένου την παράδοση της οριστικής μελέτης από τον ανάδοχο και αφού πραγματοποιηθεί η οριστική παραλαβή από τα αρμόδια όργανα της αναθέτουσας αρχής.**

Η εκκαθάριση και πληρωμή του συμβατικού τιμήματος θα γίνεται µε την προσκόμιση των νοµίµων παραστατικών και δικαιολογητικών που προβλέπονται από τις διατάξεις ν. 4412/2016, καθώς και κάθε άλλου δικαιολογητικού που τυχόν ήθελε ζητηθεί από τις αρµόδιες υπηρεσίες που διενεργούν τον έλεγχο και την πληρωμή και μόνον εφόσον έχει διασφαλιστεί, από τα αρμόδια όργανα της Αναθέτουσας Αρχής, η προσήκουσα και εμπρόθεσμη εκτέλεση των αντίστοιχων φάσεων/παραδοτέων του έργου και η ολοκλήρωση των εκάστοτε αναγκαίων διοικητικών διαδικασιών για την καταβολή της, σύμφωνα με όσα ορίζονται στο άρθρο 200 του Ν. 4412/2016.

Για την πληρωμή απαιτούνται κατ’ ελάχιστον τα εξής δικαιολογητικά:

α) Πρωτόκολλο οριστικής παραλαβής ή σχετική βεβαίωση για το τμήμα του έργου που αφορά η πληρωμή ή του συνόλου του συμβατικού αντικείμενου, σύμφωνα με το άρθρο 219 του ν.4412/2016.

β) Τιμολόγιο του αναδόχου (**ηλεκτρονικό**)

γ) Πιστοποιητικά Φορολογικής Ενημερότητας και Ασφαλιστικής Ενημερότητας, σύμφωνα με τις κείμενες διατάξεις.

Ο Ανάδοχος υποχρεούται ακόμα να προσκομίσει, κατ΄ απαίτηση της Αναθέτουσας Αρχής, και οποιοδήποτε άλλο δικαιολογητικό απαιτείται από την ελληνική νομοθεσία για την πληρωμή της απαίτησης.

Τα τιμολόγια του αναδόχου για την αμοιβή του καθώς και οι πληρωμές θα είναι εκπεφρασμένα σε ΕΥΡΩ και σύμφωνα με την εκάστοτε ισχύουσα νομοθεσία.

**Σημειώνεται, ότι ο Ανάδοχος υποχρεούται στην έκδοση ηλεκτρονικών τιμολογίων, που είναι σύμφωνα με το ευρωπαϊκό πρότυπο έκδοσης ηλεκτρονικών τιμολογίων.** Για την τιμολόγηση ακολουθούνται οι διατάξεις περι ηλεκτρονικών τιμολογίων και ιδίως :

-της αρ. 64233/08.06.2021 (Β΄2453/ 09.06.2021) Κοινής Απόφασης των Υπουργών Ανάπτυξης και Επενδύσεων και Ψηφιακής Διακυβέρνησης με θέμα «Ρυθμίσεις τεχνικών ζητημάτων που αφορούν την ανάθεση των Δημοσίων Συμβάσεων Προμηθειών και Υπηρεσιών με χρήση των επιμέρους εργαλείων και διαδικασιών του Εθνικού Συστήματος Ηλεκτρονικών Δημοσίων Συμβάσεων (ΕΣΗΔΗΣ)»

-της αρ. 63446/2021 Κ.Υ.Α. (B’ 2338/02.06.2020) «Καθορισμός Εθνικού Μορφότυπου ηλεκτρονικού τιμολογίου στο πλαίσιο των Δημοσίων Συμβάσεων».

-της αρ. Κ.Υ.Α. οικ. 98979 ΕΞ2021 (B’ 3766/13.08.2021) «Ηλεκτρονική Τιμολόγηση στο πλαίσιο των Δημόσιων Συμβάσεων δυνάμει του ν. 4601/2019» (Α΄44), όπως ισχύει με την 46901ΕΞ2024 (Β’2120).

-της αρ. Κ.Υ.Α. 52445 ΕΞ 2023 (B’ 2385/12.04.2023) «Υποχρέωση υποβολής ηλεκτρονικών τιμολογίων από τους οικονομικούς φορείς»

Ο κωδικός της αναθέτουσας είναι ΚΑΑΗΤ: 1007.901.0001

**Ρητά συμφωνείται με την υποβολή προσφοράς από τον ανάδοχο ότι** στο ποσό της συνολικής αμοιβής προσφοράς θα περιλαμβάνονται τα παντός είδους έξοδα και δαπάνες σε σχέση με την εκτέλεση του έργου, καθώς και οι κάθε είδους κρατήσεις και κάθε άλλη επιβάρυνση που προβλέπονται από την Ελληνική Νομοθεσία, κάθε δαπάνη που αφορά οποιονδήποτε τρίτο σχετικό με τις υπηρεσίες αυτές, συμπεριλαμβανομένων των εισφορών σε Ασφαλιστικά Ταμεία οποιασδήποτε φύσης, ή υποχρεώσεων έναντι τρίτων κατά την εκτέλεση των υπηρεσιών της παρούσας ή εξ αφορμής αυτών καθώς και κάθε δαπάνη που απαιτείται για την ολοκλήρωση του έργου και ότι η ανάδοχος **ουδεμία άλλη απαίτηση θα έχει πέραν του ποσού της συνολικής προσφοράς της (συμβατικό τίμημα).** **Δεν προβλέπεται αναπροσαρμογή της αμοιβής της Αναδόχου κατά τη διάρκεια εκτέλεσης των υπηρεσιών που θα αναλάβει.**

## 5. ΚΑΤΑΡΤΙΣΗ - ΥΠΟΒΟΛΗ ΠΡΟΣΦΟΡΑΣ

## 5.1. ΤΟΠΟΣ ΚΑΙ ΧΡΟΝΟΣ ΥΠΟΒΟΛΗΣ ΠΡΟΣΦΟΡΑΣ

Η υποβολή της  **Προσφοράς** θα γίνει στα γραφεία 401-402 της **Διεύθυνσης Αγροτικής Οικονομίας της Περιφέρειας ΑΜΘ (ΔΑΟΠ ΑΜΘ)**, **Λ. Δημοκρατίας 1 (πρώην Διοικητήριο), Κομοτηνή 69132** (Γραμματεία), **04/06/2025 και ώρα 14.00 μ.μ., με** **φάκελο προσφοράς** όπου θα αναγράφονται ευκρινώς η λέξη **ΠΡΟΣΦΟΡΑ** με κεφαλαία γράμματα, ο τίτλος της Υπηρεσίας, ο αριθμός πρωτοκόλλου και ο τίτλος της παρούσας Πρόσκλησης και τα στοιχεία του αποστολέα. **Ο φάκελος θα συνοδεύεται από επιστολή στην οποία θα αναγράφονται τα στοιχεία του προσφέροντος.**

**Η ημερομηνία κατάθεσης της προσφοράς αποδεικνύεται** από το πρωτόκολλο εισερχομένων της ΔΑΟΠ ΠΑΜΘ. Δεκτή γίνεται και προσφορά που υποβλήθηκε μέσω: ΕΛΤΑ, Εταιρείας Ταχυμεταφορών ή εξουσιοδοτημένο αντιπρόσωπο. Σε κάθε περίπτωση, η προσφορά θα πρέπει να έχει πρωτοκολληθεί στην ΔΑΟΠ ΠΑΜΘ πριν ή κατά την καταληκτική ημερομηνία και ώρα.

Η προσφορά μπορεί να υποβληθεί και με ηλεκτρονικό τρόπο στην ηλεκτρονική διεύθυνση dao@pamth.gov.gr εφόσον φέρει ηλεκτρονική υπογραφή του νομίμου εκπροσώπου.

## 5.2. ΠΕΡΙΕΧΟΜΕΝΟ ΠΡΟΣΦΟΡΑΣ

**Η προσφορά θα πρέπει να είναι γραμμένη στην ελληνική γλώσσα και μέσα στο φάκελο της θα πρέπει να βρίσκονται τα παρακάτω αναφερόμενα στοιχεία:**

**5.2.Α.** **ΔΙΚΑΙΟΛΟΓΗΤΙΚΑ**

1. **Πιστοποιητικό εκπροσώπησης.**
2. **Σύνθεση επιστημονικής ερευνητικής ομάδα η οποία θα αποτελείται από τουλάχιστον τρείς (3) εξειδικευμένους επιστήμονες καθηγητές, ερευνητές, συνεργάτες του εργαστηρίου Γεωργίας ή/και άλλων εργαστηρίων του Γεωπονικού Πανεπιστήμιου Αθηνών και αποδεικτικά από τα οποία θα τεκμηριώνεται επαγγελματική εμπειρία σε αντίστοιχες έρευνες. Ειδικότερα υποβάλλονται:**
	1. Μια, νομίμως υπογεγραμμένη, Δήλωση-αναλυτική περιγραφή της ομάδας έργου που θα συγκροτήσει ο υποψήφιος οικ. Φορέας, στην οποία θα περιγράφονται συνοπτικά τα στοιχεία των μελών που θα συμμετέχουν στην ομάδα, οι τίτλοι σπουδών τους- επιστημονική τους ειδικότητα, η εμπειρία τους σε παρόμοια έργα.
	2. **Για κάθε μέλος της Ομάδας έργου θα υποβληθεί επίσης:**
	3. Σύντομο **βιογραφικό σημείωμα νομίμως υπογεγραμμένο από τον συμμετέχοντα**
	4. **υπεύθυνη δήλωση κάθε μέλους της ομάδας** νομίμως υπογεγραμένη όπου θα δηλώνονται τα εξής :
		1. *τα αναφερόμενα το βιογραφικό μου είναι ακριβή και αληθή*
		2. *αποδέχομαι τη συμμετοχή μου στην ομάδα έργου σε περίπτωση ανάληψης του έργου από τον υποψήφιο οικονομικό φορέα (ανάδοχο)*
		3. *η σχέση εργασίας που θα υπάρχει με τον υποψήφιο οικονομικό φορέα (ανάδοχο) είναι……...*
3. **Υπεύθυνη Δήλωση** της § 4 του άρθρου 8 του Ν. 1599/1986 (Α΄ 75), όπως εκάστοτε ισχύει, **υπογεγραμμένη από τον νόμιμο εκπρόσωπο του υποψηφίου οικονομικού φορέα** για τη μη συνδρομή των λόγων αποκλεισμού του άρθρου 73 και 74 του Ν.4412/2016, **στην οποία θα αναγράφονται ειδικότερα τα κατωτέρω:**
	1. *τα στοιχεία της ανάθεσης του Έργου και ότι κατά την κατάρτιση της προσφοράς έχουν λάβει υπόψη τους όρους της παρούσας πρόσκλησης ενδιαφέροντος, τους οποίους και ανεπιφύλακτα αποδέχονται.*
	2. *Να δηλώνεται ότι μέχρι και την ημέρα υποβολής της προσφοράς:*
		1. *α) δεν έχουν καταδικασθεί με τελεσίδικη καταδικαστική απόφαση, για κάποιο από τα αδικήματα της παρ. 1 του άρθρου 73 του Ν.4412/2016, δηλ. της συμμετοχής σε εγκληματική οργάνωση, της δωροδοκίας, της απάτης, της νομιμοποίησης εσόδων από παράνομες δραστηριότητες, για τρομοκρατικά εγκλήματα ή εγκλήματα σχετικά με τρομοκρατικές δραστηριότητες, παιδική εργασία.*
		2. *β) δεν τελούν σε πτώχευση και σε διαδικασία κήρυξης σε πτώχευση σύμφωνα με τα οριζόμενα στο άρθρο 73 του Ν.4412/2016.*
		3. *γ) είναι φορολογικά και ασφαλιστικά ενήμεροι ως προς τις υποχρεώσεις που αφορούν τις εισφορές κοινωνικής ασφάλισης (κύριας και επικουρικής) και ως προς τις φορολογικές υποχρεώσεις τους.*
		4. *δ) είναι εγγεγραμμένοι στο οικείο Επιμελητήριο (ή σε ισοδύναμες επαγγελματικές οργανώσεις αν πρόκειται για αλλοδαπούς) και ότι θα εξακολουθήσουν να είναι εγγεγραμμένοι μέχρι την κατακύρωση του έργου και να είναι πιστοποιημένοι για υπηρεσίες διοργάνωσης εκδηλώσεων και δεν τελούν υπό κοινή εκκαθάριση του Κ.Ν. 2190/1920, όπως εκάστοτε ισχύει ή υπό ειδική εκκαθάριση του Ν. 1892/1990 όπως εκάστοτε ισχύει (ή τις ανάλογες καταστάσεις εφόσον πρόκειται για αλλοδαπά νομικά πρόσωπα) και ότι δεν τελούν υπό διαδικασία έκδοσης απόφασης κοινής ή ειδικής εκκαθάρισης των ανωτέρω νομοθετημάτων (ή υπό τις ανάλογες καταστάσεις εφόσον πρόκειται για αλλοδαπά νομικά πρόσωπα), σύμφωνα με όσα προβλέπονται στο άρθρο 73 του Ν.4412/2016.*
		5. *ε) ότι με την υποβολή της προσφοράς αποδέχεται τους όρους της παρούσας πρόσκλησης και αναλαμβάνει την υλοποίηση του φυσικού αντικειμένου του έργου στο σύνολό του και όπως αυτό προσδιορίζεται σε αυτήν .*
		6. *στ) Ότι αναλαμβάνει την υποχρέωση για την έγκαιρη και προσήκουσα προσκόμιση των δικαιολογητικών που θα απαιτηθούν έως και την οικονομική εξόφληση του Έργου.*
4. **Πιστοποιητικά αρμόδιας αρχής** του οικείου κράτους-μέλους ή χώρας, το οποίο να είναι σε ισχύ, από τα οποίο να προκύπτει ότι είναι ενήμερος ως προς τις υποχρεώσεις του που αφορούν τις εισφορές κοινωνικής ασφάλισης (κύριας και επικουρικής) και ως προς τις φορολογικές του υποχρεώσεις (π.χ **βεβαίωση ασφαλιστικής και φορολογικής ενημερότητας σε ισχύ**).
5. **Πιστοποιητικό/Βεβαίωση του οικείου επαγγελματικού ή εμπορικού μητρώου, το οποίο να είναι σε ισχύ**, του κράτους εγκατάστασης. Στο ανωτέρω πιστοποιητικό του οικείου Επιμελητηρίου ή ισοδύναμης επαγγελματικής οργάνωσης, θα πιστοποιείται αφενός η εγγραφή τους σε αυτό και το ειδικό επάγγελμά τους, κατά την ημέρα διενέργειας του διαγωνισμού, και αφετέρου ότι εξακολουθούν να παραμένουν εγγεγραμμένοι μέχρι την ημερομηνία κοινοποίησης της έγγραφης πρόσκλησης για υποβολή δικαιολογητικών κατακύρωσης. Οι οικονομικοί φορείς που είναι εγκατεστημένοι σε κράτος μέλος της Ευρωπαϊκής Ένωσης προσκομίζουν πιστοποιητικό/βεβαίωση του αντίστοιχου επαγγελματικού ή εμπορικού μητρώου του Παραρτήματος XI του Προσαρτήματος Α΄ του Ν. 4412/2016, με το οποίο πιστοποιείται αφενός η εγγραφή τους σε αυτό και αφετέρου το ειδικό επάγγελμά τους. Στην περίπτωση που χώρα δεν τηρεί τέτοιο μητρώο, το έγγραφο ή το πιστοποιητικό μπορεί να αντικαθίσταται από ένορκη βεβαίωση ή, στα κράτη – μέλη ή στις χώρες όπου δεν προβλέπεται ένορκη βεβαίωση, από υπεύθυνη δήλωση του ενδιαφερομένου ενώπιον αρμόδιας δικαστικής ή διοικητικής αρχής, συμβολαιογράφου ή αρμόδιου επαγγελματικού ή εμπορικού οργανισμού της χώρας καταγωγής ή της χώρας όπου είναι εγκατεστημένος ο οικονομικός φορέας ότι δεν τηρείται τέτοιο μητρώο και ότι ασκεί τη δραστηριότητα που απαιτείται για την εκτέλεση του αντικειμένου της υπό ανάθεση σύμβασης. Οι εγκατεστημένοι στην Ελλάδα οικονομικοί φορείς προσκομίζουν βεβαίωση εγγραφής στο Βιοτεχνικό ή Εμπορικό ή Βιομηχανικό Επιμελητήριο ή στο Μητρώο Κατασκευαστών Αμυντικού Υλικού . Για την απόδειξη άσκησης γεωργικού ή κτηνοτροφικού επαγγέλματος, οι αναθέτουσες αρχές απαιτούν σχετική βεβαίωση άσκησης επαγγέλματος, από αρμόδια διοικητική αρχή ή αρχή Οργανισμού Τοπικής Αυτοδιοίκησης.

Τα απαιτούμενα έγγραφα ή δικαιολογητικά, σε φυσική μορφή, μπορούν να υποβάλλονται σε πρωτότυπη μορφή ή σε ευκρινή φωτοαντίγραφα από πρωτότυπα ή αν πρόκειται για αντίγραφα ιδιωτικών εγγράφων από νομίμως επικυρωμένα αντίγραφα είτε από δημόσια αρχή είτε από δικηγόρο (σύμφωνα με το άρθρο 1 του Ν.4250/2014), των οποίων η υποβολή επέχει θέση υπεύθυνης δήλωσης περί της ακρίβειας και αλήθειας των υποβαλλόμενων αντιγράφων.

**Τα έγγραφα που αποστέλλονται ηλεκτρονικά γίνονται αποδεκτά κατά περίπτωση, σύμφωνα με τα προβλεπόμενα στις διατάξεις:**

α) είτε των άρθρων 13, 14 και 28 του ν. 4727/2020 (Α΄ 184) περί ηλεκτρονικών δημοσίων εγγράφων που φέρουν ηλεκτρονική υπογραφή ή σφραγίδα και, εφόσον πρόκειται για αλλοδαπά δημόσια ηλεκτρονικά έγγραφα, εάν φέρουν επισημείωση e-Apostille.

β) είτε των άρθρων 15 και 27 του ν. 4727/2020 (Α΄ 184) περί ηλεκτρονικών ιδιωτικών εγγράφων που φέρουν **ηλεκτρονική υπογραφή ή σφραγίδα**[[1]](#footnote-1)

γ) είτε του άρθρου 11 του ν. 2690/1999 (Α΄ 45) [[2]](#footnote-2),

δ) είτε της παρ. 2 του άρθρου 37 του ν. 4412/2016, περί χρήσης ηλεκτρονικών υπογραφών σε ηλεκτρονικές διαδικασίες δημοσίων συμβάσεων,

ε) είτε της παρ. 8 του άρθρου 92 του ν. 4412/2016, περί συνυποβολής υπεύθυνης δήλωσης στην περίπτωση απλής φωτοτυπίας ιδιωτικών εγγράφων. [[3]](#footnote-3)

Τα στοιχεία και δικαιολογητικά για τη συμμετοχή του Οικονομικού Φορέα στη διαδικασία καταχωρίζονται από αυτόν σε μορφή ηλεκτρονικών αρχείων με μορφότυπο PDF**.**

**5.2.Β.** **ΟΙΚΟΝΟΜΙΚΗ ΠΡΟΣΦΟΡΑ**

**Η Οικονομική προσφορά σύμφωνα με το συνημμένο υπόδειγμα.**

## 6. ΠΟΙΝΙΚΕΣ ΡΗΤΡΕΣ -ΚΥΡΩΣΕΙΣ

Ποινικές ρήτρες δύναται να επιβάλλονται στον ανάδοχο για καθυστερήσεις στην παράδοση των υπηρεσιών που ανέλαβε ή/και πλημμελή εκτέλεση των όρων της σύμβασης, σύμφωνα με τις διατάξεις του άρθρου 218 «Ποινικές Ρήτρες» του ν. 4412/2016.

## 7. ΑΝΑΘΕΣΗ - ΥΠΟΓΡΑΦΗ ΣΥΜΒΑΣΗΣ

Εφόσον πληρούνται οι απαραίτητες προϋποθέσεις, θα εκδοθεί **απόφαση του Περιφερειάρχη Α.Μ.Θ. περι ανάθεσης του έργου** και θα συναφθεί σύμβαση μεταξύ της Αναθέτουσας Αρχής και **της Αναδόχου όπου θα περιληφθούν τυχόν ειδικοί όροι που σκοπό θα έχουν να κάνουν πιο σαφές και πλήρες το συμβατικό αντικείμενο του έργου.**

Η παρούσα πρόσκληση εκδήλωσης ενδιαφέροντος θα αναρτηθεί στο ΔΙΑΥΓΕΙΑ, στο ΚΗΜΔΗΣ και στην ιστοσελίδα της ΠΑΜΘ [www.pamth.gov.gr](http://www.pamth.gov.gr) .

|  |  |
| --- | --- |
|  | **Ο ΠΕΡΙΦΕΡΕΙΑΡΧΗΣ** **ΑΝΑΤΟΛΙΚΗΣ ΜΑΚΕΔΟΝΙΑΣ ΚΑΙ ΘΡΑΚΗΣ****ΧΡΙΣΤΟΔΟΥΛΟΣ ΤΟΨΙΔΗΣ** |

**ΠΡΟΣ : Δ/νση Αγροτικής Οικονομίας Περιφέρειας ΑΜΘ**

**ΟΙΚΟΝΟΜΙΚΗ ΠΡΟΣΦΟΡΑ**

**Για το έργο « Μελέτη εκτίμησης του περιβαλλοντικού αποτυπώματος σε καλλιέργειες αραβοσίτου στην Περιφέρεια ΑΜΘ»**

**ΕΠΩΝΥΜΙΑ:** ………………………………………………………………………………..

**ΕΤΑΙΡΙΚΗ ΜΟΡΦΗ :** ……………………………….…….……………………………………….

**ΕΙΔΙΚΟ ΕΠΑΓΓΕΛΜΑ:** ………………………………….………………………………………….

**Α. Φ. Μ. – Δ.Ο.Υ.:** ……………………………….………………………………………….

**ΔΙΕΥΘΥΝΣΗ – Τ. Κ. :** ………………………………….…………….…………………………….

Ε-**mail :** ………………………………………………………………………………..

|  |  |  |  |
| --- | --- | --- | --- |
| **ΠΡΟΣΦΕΡΟΜΕΝΗ ΥΠΗΡΕΣΙΑ** | **Προσφερόμενη Τιμή χωρίς ΦΠΑ****(€)** | **ΦΠΑ****(€)** | **Προσφερόμενη τιμή με ΦΠΑ.****(€)** |
| **Μελέτη εκτίμησης του περιβαλλοντικού αποτυπώματος σε καλλιέργειες αραβοσίτου στην Περιφέρεια ΑΜΘ** |  |  |  |
| **Προσφερόμενη τιμή με ΦΠΑ (€) ΟΛΟΓΡΑΦΩΣ:** |

Η προσφορά μου καλύπτει τις τεχνικές προδιαγραφές της πρόσκλησης και ισχύει για 120 ημέρες, από την επόμενη της αποσφράγισης.

*(τόπος, ημερομηνία)* **……………….. , 2025**

**Ο ΠΡΟΣΦΕΡΩΝ**

*(Ονοματεπώνυμο Νομίμου Εκπροσώπου , σφραγίδα και Υπογραφή)*

1. Βλ. σχετικά με την ηλεκτρονική υπεύθυνη δήλωση το άρθρο εικοστό έβδομο της από 20.3.2020 Π.Ν.Π., (Α 68) - που κυρώθηκε με το άρθρο 1 του ν. 4683/2020 (Α΄83)-κατά τις παραγράφους 1 και 2 του οποίου:" *Η υπεύθυνη δήλωση του άρθρου 8 του ν. 1599/1986 (Α` 75)* ***μπορεί να συντάσσεται*** *στην Ενιαία Ψηφιακή Πύλη της Δημόσιας Διοίκησης του άρθρου 52 του ν. 4635/2019, μέσω της ηλεκτρονικής εφαρμογής «*[*e-Dilosi*](https://www.gov.gr/ipiresies/polites-kai-kathemerinoteta/psephiaka-eggrapha-gov-gr/ekdose-upeuthunes-deloses)***». Η ηλεκτρονική υπεύθυνη δήλωση υποβάλλεται και γίνεται αποδεκτή*** *σύμφωνα με τα οριζόμενα στο εικοστό τέταρτο άρθρο της παρούσας. 2. Η αυθεντικοποίηση που πραγματοποιείται για τη χρήση της ηλεκτρονικής εφαρμογής της παρ. 1 του παρόντος έχει την ίδια ισχύ με τη βεβαίωση γνήσιου υπογραφής του άρθρου 11 του ν. 2690/1999 (Α` 45). Η ημερομηνία που αναγράφεται στην προηγμένη ή εγκεκριμένη ηλεκτρονική σφραγίδα του Υπουργείου Ψηφιακής Διακυβέρνησης αντιστοιχεί στην ημερομηνία έκδοσης της ηλεκτρονικής υπεύθυνης δήλωσης. Εφόσον τηρούνται οι όροι του προηγούμενου εδαφίου, η ηλεκτρονική υπεύθυνη δήλωση, τόσο ως ηλεκτρονικό όσο και ως έντυπο έγγραφο, συνιστά έγγραφο βέβαιης χρονολογίας*". [↑](#footnote-ref-1)
2. Βλ. σχετικά, τις παραγράφους 1 και 3 του άρθρου: «1. […]*Στις περιπτώσεις που ο νόμος απαιτεί βεβαίωση του γνησίου της υπογραφής του ενδιαφερομένου, αρκεί η εγκεκριμένη ηλεκτρονική υπογραφή ή η εγκεκριμένη ηλεκτρονική σφραγίδα του ενδιαφερομένου, εφόσον το έγγραφο διακινείται ηλεκτρονικά» […] 3. Τα ηλεκτρονικά έγγραφα υποβάλλονται και γίνονται υποχρεωτικά αποδεκτά, σύμφωνα με τα οριζόμενα στα άρθρα 13 έως 15 του ν. 4727/2020 (Α` 184).* [↑](#footnote-ref-2)
3. Ομοίως προβλέπεται και στην περίπτωση υποβολής αποδεικτικών στοιχείων σύμφωνα με το άρθρο 80 παρ. 13 του ν.4412/2016 . Βλ. και άρθρο 13 παρ. 1.3.1 της Κ.Υ.Α. ΕΣΗΔΗΣ «*Προμήθειες και Υπηρεσίες*». [↑](#footnote-ref-3)